चिनो (चलचित्र)

चिनो तुलसी घिमिरेद्वारा लिखित र निर्देशित एक नेपाली कथानक चलचित्र हो। चलचित्रमा शिव श्रेष्ठ, भुवन केसी, सुनील थापा, क्रिस्टी मैनाली, शर्मिला मल्ल, सुभद्रा अधिकारी, श्रवण घिमिरे, सिनौरा मिस्त्री, अनुप मल्ल र सुशीला रायमाझीको समूहले अभिनय गरेको छ। यो चलचित्र दुई दाजुभाइ (शिव श्रेष्ठ र भुवन केसीद्वारा अभिनय गरिएको) को बदलाको कथा हो जुन आफ्ना आमाबाबुलाई अपराधी राते काइला (सुनील थापा) द्वारा मारिएपछि अलग्गिन्छन्। उनीहरू कसरी पुनर्मिलन हुन्छन् र आफ्ना आमाबाबुलाई किन मारियो भन्ने कारण पत्ता लगाउँछन् र बदला लिन्छन् भन्ने कुरा बाँकी कथा हो। चलचित्रको पूर्ण छायाङ्कन नेपालमा गरिएको थियो।

यो चलचित्र समीक्षक र दर्शकहरूबाट सकारात्मक प्रतिक्रियासहित प्रदर्शन भएको थियो जसमा यसको पटकथा, कलाकारहरू विशेष गरी शिव श्रेष्ठ र सुनील थापाको अभिनय र सफल सङ्गीतको प्रशंसा गरिएको थियो। यो चलचित्र बक्स अफिसमा ठुलो ब्लकबस्टर थियो र १९९० को दशकको सबैभन्दा धेरै कमाउने नेपाली चलचित्र र कुसुमे रुमाल (तुलसी घिमिरेको अर्को चलचित्र) पछि दोस्रो सबैभन्दा धेरै कमाउने नेपाली चलचित्र बन्यो र यसलाई नेपाली सिनेमाको इतिहासमा सबैभन्दा व्यावसायिक रूपमा सफल चलचित्रहरू मध्ये एक मानिन्छ। रञ्जित गजमेरको सङ्गीतमा रहेको चलचित्रका गीतहरू अत्यधिक लोकप्रिय थिए, विशेष गरी मोहनी लाग्ला है आजसम्म पनि लोकप्रिय छन्, र बतासा ले उडाइ ल्यायो पनि त्यतिबेला चार्टबस्टर थियो।

 कलाकार 

 शिव श्रेष्ठ: बिर्खे
 भुवन केसी: हेमन्त
 सुनिल थापा: राते काइला
 शुभद्रा अधिकारी: लक्ष्मी
 क्रिष्टि मैनाली: पूजा
 शर्मिला मल्ल: जुनेली
 सिनौरा मिस्त्री: डोमा 
 अनुप मल्ल: युवा हेमन्त
 श्रवण घिमिरे: प्रदीप
 रामचन्द्र अधिकारी: शम्भु
 जितेन्द्र महत अभिलासी: मानबहादुर
 तुलसी घिमिरे: बाउ
 बी एस राणा: पूजाको बुबा
 केशव भट्टराई: लक्ष्मीका पति, हेमन्त र बिर्केका बुबा (विशेष उपस्थिति)

 सङ्गीत 
#शीर्षकगायकसमयावधि१"बतासले उडाई ल्यायो"कुमार कान्छा, आशा भोसले३:४१२"दियो बाली"आशा भोसले३:३८३"जन्मेर कोखमा"नारायणगोपाल४:५९४"माया त माया हो"नारायणगोपाल, आशा भोसले४:२९५"मोहनी लाग्ला है"नारायणगोपाल, आशा भोसले६:१८

सन्दर्भ सामग्रीहरू

बाह्य कडीहरू



श्रेणी:सन् १९८९ का चलचित्रहरू
श्रेणी:नेपाली प्रेमप्रसङ्गयुक्त हास्य चलचित्रहरू
श्रेणी:नेपाली भाषाका चलचित्रहरू
श्रेणी:सन् १९९१ का चलचित्रहरू
श्रेणी:तुलसी घिमिरे निर्देशित चलचित्रहरू
श्रेणी:नेपाली कथानक चलचित्रहरू